laion/Wikipedia-Exotic huggingface dataset:
সৌদি আরব জাতীয় ফুটবল দল

সৌদি আরব জাতীয় ফুটবল দল (আরবি: المنتخب العربي السعودي لكرة القدم) হচ্ছে আন্তর্জাতিক ফুটবলে সৌদি আরবের প্রতিনিধিত্বকারী পুরুষদের জাতীয় দল, যার সকল কার্যক্রম সৌদি আরবের ফুটবলের সর্বোচ্চ নিয়ন্ত্রক সংস্থা সৌদি আরবীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৫৬ সাল হতে ফুটবলের সর্বোচ্চ সংস্থা ফিফার এবং ১৯৭২ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫৭ সালের ১৮ই জানুয়ারি তারিখে, সৌদি আরব প্রথমবারের মতো আন্তর্জাতিক খেলায় অংশগ্রহণ করেছে; লেবাননের বৈরুতে অনুষ্ঠিত সৌদি আরব এবং লেবাননের মধ্যকার উক্ত ম্যাচটি ১–১ গোলে ড্র হয়েছে। আল আখদার নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় সৌদি আরবের রাজধানী রিয়াদে অবস্থিত। বর্তমানে এই দলের ম্যানেজারের দায়িত্ব পালন করছেন এর্ভে রেনার এবং অধিনায়কের দায়িত্ব পালন করছেন আল হিলালের মধ্যমাঠের খেলোয়াড় সালমান আল-ফরজ। সৌদি আরব এপর্যন্ত ৫ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৯৪ ফিফা বিশ্বকাপের ১৬ দলের পর্বে পৌঁছানো, যেখানে তারা সুইডেনের কাছে ৩–১ গোলের ব্যবধানে পরাজিত হয়েছে। অন্যদিকে, এএফসি এশিয়ান কাপে সৌদি আরব অন্যতম সফল দল, যেখানে তারা ৩টি (১৯৮৪, ১৯৮৮ এবং ১৯৯৬) শিরোপা জয়লাভ করেছে। এছাড়াও, সৌদি আরব ১৯৯২ কিং ফাহাদ কাপে রানার-আপ হয়েছে; যেখানে তারা আর্জেন্টিনার কাছে ৩–১ গোলের ব্যবধানে পরাজিত হয়েছে। মুহাম্মদ আল-দিয়ায়া , সামি আল-জাবির, মুহাম্মদ আল-খিলাইউই, মোহাম্মদ আল-সাহলাউই এবং তাইসির আল-জাসিমের মতো খেলোয়াড়গণ সৌদি আরবের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০০৪ সালের জুলাই মাসে প্রকাশিত র‌্যাঙ্কিংয়ে সৌদি আরব তাদের ইতিহাসে সর্বোচ্চ অবস্থান (২১তম) অর্জন করে এবং ২০১২ সালের ডিসেম্বর মাসে প্রকাশিত র‌্যাঙ্কিংয়ে তারা ১২৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সৌদি আরবের সর্বোচ্চ অবস্থান হচ্ছে ২৭তম (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ১১২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং নিম্নলিখিত ২৬ জন খেলোয়াড় কোস্টা রিকা এবং দক্ষিণ কোরিয়ার বিপক্ষে প্রীতি খেলার জন্য দলে নেমে আসেন। ম্যাচের তারিখ: ৮ এবং ১২ সেপ্টেম্বর ২০২৩ প্রতিপক্ষ:  কোস্টা রিকা, এবং  দক্ষিণ কোরিয়া। ৮ সেপ্টেম্বর ২০২৩ তারিখের বন্ধুত্বপূর্ণ ম্যাচের পর ক্যাপ এবং গোল সঠিকভাবে হিসেব করা হয়েছে, যা সৌদি আরব জাতীয় ফুটবল দল প্রকাশিত করা হয়েছে। "FIFA Century Club" (পিডিএফ)। Fifa.com। ১৮ অক্টোবর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১০ সেপ্টেম্বর ২০১৬।  "Majed Abdullah"। RSSSF।  "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সৌদি আরব ফুটবল টিম~সৌদি আরব ফুটবল দল তালিকা"।  দাপ্তরিক ওয়েবসাইট (আরবি) (ইংরেজি) ফিফা-এ সৌদি আরব জাতীয় ফুটবল দল ওয়েব্যাক মেশিনে আর্কাইভকৃত ২৬ জুন ২০১৮ তারিখে (ইংরেজি) এএফসি-এ সৌদি আরব জাতীয় ফুটবল দল (ইংরেজি)
ভুটান টাইমস

ভুটান টাইমস ভুটানের প্রথম বেসরকারী মালিকানাধীন সংবাদপত্র এবং সরকারি মালিকানাধীন এবং স্বায়ত্তশাসিত কুয়েনসেল পত্রিকার পর এটি দ্বিতীয় পত্রিকা। ভুটান টাইমসের সম্পাদক যখন এটি চালু হয়েছিল, তখন "যুবকদের জোর দেয়া সত্যিকারের মানুষের পত্রিকা" প্রতিশ্রুতি দিয়েছিলেন। সংবাদপত্রটির প্রথম সংস্করণ, ৩২ পৃষ্ঠাসম্বলিত, এপ্রিল ৩০, ২০০৬ এ প্রকাশিত হয় যেখানে ভুটানের যুব যুবরাজ জিগমে খেসার নামগাল ওয়াংচুকের, যিনি ২০০৮ সালে তার পিতা মতো রাজা হওয়ার জন্য মনোনীত হন, বিশেষ স্বাক্ষাৎকার প্রকাশিত হয়। ভুটানে সংবাদপত্রের অবাধ স্বাধীনতা নিশ্চয়তা সৃষ্টি ভুটানের গনতান্ত্রিক সমাজে চলমান পরিবর্তনের একটি গুরুত্বপূর্ণ পদক্ষেপ হিসেবে স্বীকৃত (দেখুন ভুটানের ইতিহাস)। ২০০৭ সালের ডিসেম্বর পর্যন্ত পত্রিকার সাপ্তাহিক সংস্করণ প্রতি রবিবারে প্রকাশিত হতো এবং পরবর্তীতে পরিচালনা পরিষদের সিদ্ধান্ত অনুযায়ী দ্বি -সাপ্তাহিক পত্রিকা হিসেবে প্রকাশ হয়ে আসছে। পুনরায় প্রতি রবিবারে প্রকাশ হওয়ার পূর্ব পর্যন্ত ভুটান টাইমস সপ্তাহে বুধবার ও রবিবার প্রকাশিত হতো। এই বেসরকারি সংবাদপত্রটি একদল তরুণ রিপোর্টার ও সম্পাদক পরিচালনা করে থাকেন। ২০০৬ সালে ভুটান অবজারভার নামে আরেকটি বেসরকারি পত্রিকা প্রকাশিত হয়। ভুটান টাইমস ওয়েবসাইট "এপ্রিলে দুইটি বেসরকারি সংবাদপত্র প্রকাশিত হতে যাচ্ছে" - কুয়েনসেল অনলাইন "Media at the Crossroads"। bhutannewsnetwork.com। সংগ্রহের তারিখ ২০ জুন ২০২০।  "The State of the Bhutanese Media"। littlebhutan.com। সংগ্রহের তারিখ ২৪ জুন ২০২০।
ক্রাশনুইয়ার্স্ক সময়

ক্রাশনুইয়ার্স্ক সময় (কেআরএটি) হচ্ছে একটি সময় অঞ্চল, যেটি ইউটিসি হতে ৭ ঘণ্টা এগিয়ে (ইউটিসি+৭) এবং মস্কো সময় হতে ৪ ঘণ্টা এগিয়ে (এমএসকে+৪)। এটি মধ্য এবং পূর্ব সাইবেরিয়ার অঞ্চলসমূহ ক্রাশনুইয়ার্স্ক ক্রাই, কেমেরোবো প্রদেশ, খাকাসিয়া এবং তুভায় অফিসিয়াল সময় হিসেবে ব্যবহৃত হয়। নোভোসিবিরস্ক প্রদেশ ১৯৯৩ সাল পর্যন্ত এই অঞ্চলের সময় ব্যবহার করত, তখনকার সময় এইটিকে "নোভোসিবিরস্ক সময়" এনওভিটি/এনওভিএসটি হিসেবে চিহ্নিত করা হত। এটিকে পরবর্তীতে পুনঃনামকরণ করা হয়। ২৭ মার্চ ২০১১ সাল হতে ২৫ অক্টোবর ২০১৪ সালের মধ্যে, ক্রাশনুইয়ার্স্ক সময় ইউটিসি+৮-এ নির্ধারিত ছিল। ২০১৬ সালে, গণপ্রজাতন্ত্রী আলতাই, আলতাই ক্রাই, নোভোসিবিরস্ক প্রদেশ, এবং তোমস্ক প্রদেশ তাদের সময়কে ওমস্ক সময় থেকে ক্রাশনুইয়ার্স্ক সময়ে পরিবর্তন করে। আইএএনএ সময় অঞ্চল ডাটাবেস শনাক্তকারী হলো এশিয়া/ক্রাশনুইয়ার্স্ক। "Russia: Putin abolishes 'daylight savings' time change"। BBC News। ২২ জুলাই ২০১৪। সংগ্রহের তারিখ ৩০ জানুয়ারি ২০১৭।  "Новости - Федеральное агентство по техническому регулированию и метрологии (РОССТАНДАРТ)"। ১০ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৭।  "Госдума окончательно утвердила перевод стрелок в НСО на час вперед"। news.ngs.ru। সংগ্রহের তারিখ ২০১৬-০৬-২২।  СФ одобрил перевод времени в Томской области на час вперед | Общество | Аргументы и Факты
ওয়ালিদ আব্দুল্লাহ

ওয়ালিদ আব্দুল্লাহ (আরবি: وليد عبدالله; জন্ম: এপ্রিল ১৯, ১৯৮৬) হলেন সৌদি আরবের একজন ফুটবলার, যিনি বর্তমানে আল নাসরের হয়ে গোলরক্ষকের দায়িত্ব পালন করেন। তিনি হচ্ছেন আল-শাবাবের প্রথম গোলরক্ষক এবং ২০০৮ সালের এশিয়ান অলিম্পিক বাছাইপর্বে সৌদি আরবের হয়ে প্রথম গোলরক্ষকের দায়িত্ব পালন করেছেন। তিনি ২০০৭ সাল হতে সৌদি আরবের গোলরক্ষকের দায়িত্ব পালনের জন্য দলের ১ম পছন্দ হিসেবে নির্বাচিত হন। ওয়ালিদ আব্দুল্লাহ ২০০৭–২০০৮ মৌসুম হতে আল-শাবাবের হয়ে নিয়মিত খেলেছিলেন। ২০০৬–২০০৭ মৌসুমে তিনি সৌদি আরব অলিম্পিক দলের হয়ে অলিম্পিকের বাছাইপর্বের খেলায় ব্যস্ত ছিলেন, এর জন্যই তিনি আল-শাবাবের প্রথম গোলরক্ষক হিসেবে খেলার কোনো সুযোগ পাননি। ওয়ালিদ আব্দুল্লাহ ২০০৮ সালে অলিম্পিকের বাছাইপর্বে সৌদি আরব অলিম্পিক দলের হয়ে ১১টি ম্যাচ খেলেছেন, যেখানে তিনি তার দলকে দ্বিতীয় পর্বে উত্তীর্ণ হতে সাহায্য করেছেন, এবং টোকিওতে অনুষ্ঠিত জাপান জাতীয় ফুটবল দলের বিরুদ্ধে তাদের সর্বশেষ ম্যাচে তারা জয়ের দ্বারপ্রান্তে পৌঁছে ছিল। ওয়ালিদ আব্দুল্লাহর সেরা খেলা হলো টোকিওতে অনুষ্ঠিত জাপানের বিরুদ্ধের খেলাটি, যেখানে তিনি জাপানের খেলোয়াড়দের বেশ কয়েকটি সম্ভাব্য গোল প্রতিহত করেছিলেন এবং জাপানকে গোল করা থেকে অনেক সময় ধরে বিরত রেখেছিলেন। ২০০৭ এএফসি এশিয়ান কাপে সৌদি আরব জাতীয় ফুটবল দলে যোগদানের মাধ্যমে ওয়ালিদ প্রথম জাতীয় দলে খেলেন। তার প্রথম অফিসিয়াল খেলা ছিল ২০০৭ সালের জুনে অনুষ্ঠিত সৌদি আরব এবং সংযুক্ত আরব আমিরাতের মধ্যকার ম্যাচটি, যেটি সৌদি আরব ২–০ গোলে জয়লাভ করে। তিনি ওমানের বিরুদ্ধে আরেকটি প্রীতি ম্যাচ খেলেছিলেন, যেটি ১–১ গোলে ড্র হয়েছিল। এশিয়ান কাপের ঠিক পূর্বে, ওয়ালিদ তার শিশু কন্যার মৃত্যুর সংবাদ পায়। কিন্তু তিনি তার পরিবারের সাথে থাকার বদলে জাতীয় দলের সাথে থাকার সিদ্ধান্ত গ্রহণ করেছিলেন, এবং এশিয়ান কাপে সৌদি আরবের দলে ডাক পেয়েছিলেন, কিন্তু উক্ত কাপে তিনি একটি ম্যাচও খেলার সুযোগ পাননি। এশিয়ান কাপের পর, ওয়ালিদ জাতীয় দলে বেশ কয়েকবার ডাক পেয়েছিলেন, তার মধ্যে উল্লেখযোগ্য হলো: ঘানার বিরুদ্ধে একটি প্রীতি ম্যাচ, যেখানে সৌদি আরব ৫–০ গোলে জয়লাভ করে। ২০১০ ফিফা বিশ্বকাপ বাছাইপর্বে সিঙ্গাপুরের বিরুদ্ধে, যেটি সৌদি আরব ২–০ গোলে জয়লাভ করে এবং ২০০৮ সালের ২৬ মার্চ উজবেকিস্তানের বিরুদ্ধে। ন্যাশনাল-ফুটবল-টিমস.কমে ওয়ালিদ আব্দুল্লাহ (ইংরেজি)
আব্দুল্লাহ আল-মায়ুফ

আব্দুল্লাহ আল-মায়ুফ (আরবি: عبد الله المعيوف জন্ম: ২৩ জানুয়ারি ১৯৮৭) হলেন সৌদি আরব এর একজন ফুটবলার, যিনি বর্তমানে আল-হিলাল ফুটবল ক্লাব এর হয়ে গোলরক্ষক এর দায়িত্ব পালন করেন। তিনি বর্তমানে সৌদি আরব জাতীয় ফুটবল দল এর গোলরক্ষক হিসেবে দলে রয়েছেন। আব্দুল্লাহ আল-মায়ুফ ২০০৬ সাল অর্থাৎ প্রায় ১১ বছর যাবত হতে ফুটবল ক্লাবের প্রধান দল এর হয়ে খেলে যাচ্ছেন। তিনি এই পর্যন্ত ২ টি ক্লাবের হয়ে খেলেছেন, কিন্তু দুই ক্লাবের মাধ্যমেই তিনি সৌদি পেশাদারি লিগ এ খেলেছেন। ২০০৭ সালে, আব্দুল্লাহ আল-মায়ুফ আল-হিলাল ফুটবল ক্লাব হতে আল-আহলি (জেদ্দা) এ খেলার জন্য স্বাক্ষরিত হন। তিনি ২০০৯ সালে তার প্রথম পেশাদারি ম্যাচ খেলেছিলেন। কিন্তু প্রায় ৪ বছর যাবত আল আহলি এ খেলেও তিনি উক্ত দলের নিয়মিত খেলোয়াড়ে পরিণত হতে পারেননি। অবশেষে ২০১৩–১৪ মৌসুমে তিনি উক্ত ক্লাবের একজন নিয়মিত খেলোয়াড়ে পরিণত হন। পরবর্তী মৌসুমে তিনি আল আহলি এর হয়ে "ক্রাউন প্রিন্স কাপ" জয়লাভ করেন। অতঃপর, তিনি ২০১৫–১৬ মৌসুমে সৌদি আরবের পেশাদারি লিগ এবং কিংস কাপ জয়লাভ করেন। অতঃপর ২০১৬ সালের ১ জুনে, আল আহলি আব্দুল্লাহ আল-মায়ুফ এর সাথে নতুন করে চুক্তি স্বাক্ষর করতে চেয়েছিল কিন্তু তিনি তা ব্যক্তিগত কারণ দেখিয়ে প্রত্যাখ্যান করে দিয়েছিলেন। আব্দুল্লাহ আল-মায়ুফ ২০০৬ সালে আল-হিলাল ফুটবল ক্লাব এর যুব দল থেকে মূল দলে উন্নীত হয়েছিলেন, কিন্তু এক মৌসুম পর তিনি সেই দল ছেড়ে দিয়েছিলেন। ২০১৬ সালের আগস্ট মাসে, আল-হিলাল ফুটবল ক্লাব থেকে আল-আহলি (জেদ্দা) এ যোগদান করার ৯ বছর পর তিনি পুনরায় আল হিলালে ফিরে আসেন, এবং উক্ত ক্লাবের সাথে তিনি ২ বছরের জন্য একটি চুক্তি স্বাক্ষর করেন। এই মৌসুমটি ছিল দ্বিতীয় দফায় তার প্রথম মৌসুম, যেখানে তিনি লিগ এবং কিংস কাপ উভয়ই জয়লাভ করতে সক্ষম হন। ২০১৭ সালের ১০ আগস্ট মাসে, এই মৌসুমে আব্দুল্লাহ আল-মায়ুফ আল-ফায়হা ফুটবল ক্লাব এর বিরুদ্ধে মৌসুমের প্রথম ম্যাচ খেলেন, যেখানে তিনি একটি অসাধারণ পেনাল্টি বাঁচিয়ে দেন যার ফলে তার দল আল-হিলাল ফুটবল ক্লাব উক্ত ম্যাচটি ২–১-এ জয়লাভ করতে সক্ষম হয়। ২১ আগস্ট ২০১৭ অনুযায়ী, আব্দুল্লাহ আল-মায়ুফ সর্বমোট ১২০ টি খেলায় উপস্থিত হয়েছেন। নিম্নে এর সম্পূর্ণ পরিসংখ্যান উপস্থাপন করা হলো: আল আহলি সৌদি ফেডারেশন কাপ (১): ২০০৭ ক্রাউন প্রিন্স কাপ (২): ২০০৬–০৭, ২০১৪–১৫ গালফ ক্লাব চ্যাম্পিয়নস কাপ (১): ২০০৮ কিংস কাপ (৩): ২০১১, ২০১২, ২০১৬ সৌদি পেশাদারি লিগ (১): ২০১৫–১৬ আল-হিলাল সৌদি পেশাদারি লিগ (১): ২০১৬–১৭ কিংস কাপ (১): ২০১৭ http://www.al-jazirah.com/2010/20100401/sp17.htm "সংরক্ষণাগারভুক্ত অনুলিপি"। ১০ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০২১।  http://alkhaleejonline.net/articles/1468410582085922900/عبد-الله-المعيوف-يعود-للهلال-السعودي-بعقد-لمدة-عامين/ "إحصائيات رابطة دوري المحترفين السعودي 2017/2018"। www.slstat.com।  ন্যাশনাল-ফুটবল-টিমস.কমে আব্দুল্লাহ আল-মায়ুফ (ইংরেজি)
মোহাম্মদ আল-ওয়াইস

মোহাম্মদ আল-ওয়াইস, (আরবি: محمد العويس, জন্ম: ১০ অক্টোবর ১৯৯১) হলেন সৌদি আরবের একজন ফুটবলার, যিনি বর্তমানে আল-আহলির হয়ে গোলরক্ষকের দায়িত্ব পালন করেন। ২০১৭ সালের ১৮ জুলাই, মোহাম্মদ আল-ওয়াইস জেদ্দার দল আল-আহলিতে যোগদান করেন। ২০১৫ সালের সেপ্টেম্বরে, মোহাম্মদ আল-ওয়াইস ২০১৮ ফিফা বিশ্বকাপ বাছাইপর্বের জন্য পূর্ব তিমুরের বিরুদ্ধে সৌদি আরবের হয়ে খেলেছেন। আল-শাবাব সৌদি চ্যাম্পিয়নস কাপ: ২০১৪ সৌদি সুপার কাপ: ২০১৪ "Saudi Arabia Timor Leste"। fifa.com। ৩ সেপ্টেম্বর ২০১৫। ১১ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০১৬।  সকারওয়েতে মোহাম্মদ আল-ওয়াইস (ইংরেজি)
প্রিন্স আব্দুল্লাহ আল ফয়সাল স্টেডিয়াম

প্রিন্স আব্দুল্লাহ আল ফয়সাল স্টেডিয়াম (আরবি: استاد الأمير عبدالله الفيصل) সৌদি আরবের বন্দর নগরী জেদ্দায় অবস্থিত একটি স্টেডিয়াম। সৌদি আরব ফুটবল ফেডারেশন এর মালিকানার দায়িত্ব বহন করে। এই স্টেডিয়ামে মূলত ফুটবল খেলা হয়ে থাকে। এছাড়াও বিভিন্ন ধরনের ইনডোর গেম আয়োজিত হয়ে থাকে। স্টেডিয়ামটি জেদ্দার দক্ষিণ-পূর্ব দিকে বাদশাহ আব্দুল আজিজ বিশ্ববিদ্যালয় এবং শিল্প নগরী (আল ওয়াজিরিয়াহ জেলা) এর মধ্যবর্তী স্থানে অবস্থিত। এর পূর্ব দিকে জেদ্দা-মক্কা রাজপথ এবং দক্ষিণ দিকে স্টেডিয়ামের রাস্তা অবস্থিত।  ১৯৭০ সালে এই স্টেডিয়াম নির্মাণ করা হয়েছিল। এর দর্শকধারণ ক্ষমতা আছে প্রায় ২৭০০০। স্টেডিয়ামটি পৌর ক্রীড়া কমপ্লেক্স এর একটি অংশ হিসেবে নির্মাণ করা হয়েছে। এর সাথে একটি ইন্ডোর রঙ্গভূমি এবং একটি অ্যাকুয়াটিক সেন্টার রয়েছে। স্টেডিয়ামটি  দুটি প্রধান স্ট্যান্ড নিয়ে গঠিত। পশ্চিম স্ট্যান্ডটি ছাউনিযুক্ত এবং সম্পূর্ণরূপে বসার ব্যবস্থা আছে। এতে একটি ভিআইপি বক্স ও মিডিয়ার জন্য জায়গা আছে। খিলান আকৃতির পূর্ব স্ট্যান্ড পাকা করা,যার চলমান ট্র্যাক বক্ররেখা বরাবর। একটি বড় স্কোরবোর্ড পূর্ব স্ট্যান্ড এর উত্তর প্রান্তে রাখা আছে। বর্তমানে পুরো স্টেডিয়ামে দর্শকদের জন্য ছাউনীর ব্যবস্থা করে হয়েছে। এত স্টেডিয়ামটি আরো দৃষ্টিনন্দন হয়েছে। পুরো স্টেডিয়ামটি সম্প্রসারনের উদ্যোগ নেওয়া হয়। বাক্কালা কনসাল্টিং ইঞ্জিনিয়্যার্স কে এই স্টেডিয়ামের ছাদ নির্মাণের ধারণা ও নকশা করার জন্য নিয়োগ দেওয়া হয়। এরপর পুরো স্টেডিয়ামে দর্শকদের অংশে ছাদ এবং ছাদের নিচে বসার ব্যবস্থা করা হয়। এছাড়াও আরো কিছু সংস্কারের জন্য দর্শক ধারণ ক্ষমতা কমে ২০,০০০ হয়। ২০০৯ সালের শেষ নাগাদ এই পরিকল্পনা বাস্তবায়িত করার ছিলো। সৌদি আরবসহ বিভিন্ন দেশের বিখ্যাত ক্লাব গুলো এখানে ফুটবল খেলেছে। এর মধ্যে আল-ইত্তিহাদ এবং আল-আহলি সৌদি এফসি উভয় দল তাদের হোম ভেনু হিসেবে উক্ত স্টেডিয়াম ব্যবহার করে থাকে। আল-আহলি এসএফসি, আল হিলাল এবং কিছু লীগ যেমন বাংলাদেশ প্রিমিয়ার লীগ ও পাকিস্তান সুপার লীগ ইত্যাদি ক্লাব এখানে খেলেছে।  প্রিন্স আব্দুল্লাহ আল ফয়সাল স্টেডিয়ামে ২০০৮ থেকে ২০১৩ সাল পর্যন্ত মোট ১০১টি ফুটবল খেলা অনুষ্ঠিত হয়েছে। প্রতিটি খেলায় গড়ে ১০ হাজার দর্শক খেলা উপভোগ করেছেন। এই স্টেডিয়ামে ফুটবল ছাড়াও আরো অন্যান্য খেলা অনুষ্ঠিত হয়। যেমনঃ দৌড় এবং বিভিন্ন এথলেটিক খেলা। সৌদি আরবের জেদ্দা অঞ্চলে এই স্টেডিয়ামটি আঞ্চলিক ক্রীড়াবিদদের অন্যতম প্রধান স্টেডিয়াম। http://www.kooora.com/?showstadiums=1&stadium=254 "সংরক্ষণাগারভুক্ত অনুলিপি"। ১১ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৭।  "Prince Abdullah Al Faisal Stadium roof - Jeddah (Saudi Arabia) | Bartels Consulting Engineers" (ইংরেজি ভাষায়)। ২০১৭-০৪-২৭ তারিখে মূল থেকে আর্কাইভ করা। সংগ্রহের তারিখ ২০১৭-১১-০২।  "Prince Abdullah Al-Faisal Stadium – StadiumDB.com" (ইংরেজি ভাষায়)। সংগ্রহের তারিখ ২০১৭-১১-০২।  Okaz.com ওয়েব্যাক মেশিনে আর্কাইভকৃত ২৫ নভেম্বর ২০০৯ তারিখে (আরবি) "Saudi Pro League Statistics 2012/2013"। সংগ্রহের তারিখ ২০১৭-১১-০২।  স্টেডিয়াম ছবি [১] ওয়েব্যাক মেশিনে আর্কাইভকৃত ২২ এপ্রিল ২০১৮ তারিখে ভিডিও টিজার রাজা আবদুল্লাহ স্পোর্টস সিটি গ্র্যান্ড খোলার StadiumDB ছবি
ফ্রোজেন (গান)

ফ্রোজেন আমেরিকান সঙ্গীত শিল্পী ম্যাডোনা-এর সপ্তম অ্যালবাম রে অব লাইট-এর একটি গান। এই গানটি ২৩শে ফেব্রুয়ারি ১৯৯৮ মুক্তি পায়। মুক্তির পরে গানটি নিয়ে সঙ্গীত সমালোচকরা অনেক সমালোচনা করেছেন। বেশিরভাগ ক্ষেত্রেই গানটি প্রশংসিত হয়েছে। গানটি বাণিজ্যিকভাবেও অনেক সাফল্য লাভ করেছে। ফ্রোজেন গানটি ম্যাডোনা তার সহযোগীদের সাথে যৌথভাবে লিখেছেন। গানটি ধারণ করা হয় ১৯৯৮ সালের জানুয়ারিতে ক্যালিফোর্নিয়ায়। তবে গানটি মুক্তি পায় ২৩ ফেব্রুয়ারি ১৯৯৮ তারিখে। কিন্তু মুক্তির এক মাস আগেই গানটির একটি অসম্পূর্ণ এবং অমিমাংসিত ভিডিও ইন্টারনেটে বের হয়ে যায়। ম্যাডোনা গানটি অনেক স্থানে সরাসরি অভিনয়ও করেছেন। তিনি সর্বপ্রথম ফ্রোজেন গানটি সরাসরি অভিনয় করেন সান রিমো মিউজিক ফেস্টিবলে ১৯৯৮ সালের জানুয়ারিতে, গানটি মুক্তি পাওয়ার আগেই। ওয়ান মোর চান্স (গান) রে অব লাইট (গান) হলিউড (গান) "'ফ্রোজেন' ভিডিও শ্যুট"। আইকন: প্রতিষ্ঠানিক ম্যাডোনা ওয়েবসাইট। ম্যাডোনা.কম। জানুয়ারি ৭, ২০১৩।  "Madonna Illegally 'Frozen' On The Web"। ২৩ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৭।  "Madonna performs at the San Rero Music Festival"। আইকন: ম্যাডোনা প্রাতিষ্ঠানিক ওয়েবসাইট। ম্যাডোনা.কম। জানুয়ারি ১৯৯৮।
পাকিস্তানে পর্নোগ্রাফি

পাকিস্তানে পর্নোগ্রাফি বেআইনি এবং এর জন্য বেশ কিছু আইনি বিধান রয়েছে। ২০১১ সালের নভেম্বর মাস থেকে পাকিস্তান সরকার ইন্টারনেটে পর্নোগ্রাফি বিষয়ক সমস্ত ওয়েবসাইট নিষিদ্ধ করে দিয়েছে। নিষিদ্ধ ওয়েবসাইটের তালিকা দিন দিন বৃদ্ধি পাচ্ছে।  ২০১১ সালের সেপ্টেম্বর মাসে একজন পাকিস্তানি হ্যাকার দেশটির সুপ্রিম কোর্টের ওয়েবসাইট হ্যাক করে। তার ইচ্ছা ছিল পর্নোগ্রাফি বিষয়ক ওয়েবসাইট গুলো চিরতরে নিষিদ্ধ ঘোষণা করা এবং পাকিস্তানের যেকোন ভূখণ্ড থেকে যেন ঐ সমস্ত ওয়েবসাইটে প্রবেশ না করা যায় সেই জন্য প্রয়োজনীয় কারিগরী ব্যবস্থা গ্রহণের জন্য প্রধান বিচারপতির মনোযোগ আকর্ষণ করা। এরপরের মাসে ঐ একই হ্যাকার পাকিস্তান টেলিকমিউনিকেশন অথরিটি (পিটিএ) এর ওয়েবসাইট হ্যাক করেন। এক্ষেত্রেও তার উদ্দেশ্য ছিলো উক্ত দাবী আদায়ের জন্য কর্তৃপক্ষের দৃষ্টি আকর্ষণ করা। ২০১১ সালের নভেম্বর মাসে পিটিএ ঘোষণা করে যে পর্নোগ্রাফি বিষয়ক প্রায় ১ হাজারটি শীর্ষ ওয়েবসাইট বন্ধ করার বিষয়টি প্রক্রিয়াধীন রয়েছে। এরপর বিভিন্ন সময় পাকিস্তানে পর্নোগ্রাফির ওয়েবসাইট বন্ধ করে দেওয়া হয়। ২০১৬ সালে পাকিস্তান সরকার প্রায় ৪ লক্ষাধিক পর্নোগ্রাফির ওয়েবসাইট বন্ধ করার উদ্যোগ গ্রহণ করেন। ২০১২ সালের একটি রিপোর্টে দেখা যায় যে পাকিস্তানের বিভিন্ন অঞ্চলে লোকজন পর্নোগ্রাফির ডিভিডি ক্রয় করা শুরু করেছে। যেমন, করাচির রেইনবো সেন্টার, যেখানে পাকিস্তানের ভিডিও পাইরেসি ও তা বিতরণের সবচেয়ে বৃহত্তম  মার্কেট। অন্য একটি রিপোর্টে দেখা যায়, পাকিস্তান থেকে গুগলে সবচেয়ে বেশি প্রাপ্তবয়স্কদের কন্টেন্ট খোঁজা হয়ে থাকে। ২০১২ সালের মার্চ মাসের হিসাবে, পাকিস্তানে শিশু পর্নোগ্রাফি বিষয়ক কোন ফৌজদারি আইন নেই, যদিও পাকিস্তানের শিশুরা মারাত্বক ভাবে পর্নোগ্রাফির শিকার হচ্ছিলো। পাকিস্তানের মানবধিকার বিষয়ক মন্ত্রণালয়ের সমর্থিত একটি প্রস্তাবিত আইন বাঁধার সম্মুখীন হয়। কারণ আইন ও বিচার মন্ত্রণালয়ের শরিয়া আইন পাকিস্তানি শিশুদের পরিপক্বতা নির্ধারণ করে। তারা বলে যে, পাকিস্তানি শিশুরা পশ্চিমা  শিশুদের তুলনায় দ্রুত পরিপক্ব হয়ে উঠে। তাই পাকিস্তানে কাউকে শিশু সঙ্গায়িত করার জন্য পশ্চিমা আইন অকার্যকর। এই অচলাবস্থা ২০০৯ সাল পর্যন্ত চলতে থাকে, যদিও  ২০১১ সালের জুন মাসে পাকিস্তান UNCRC এর শিশু বিক্রি, শিশু পতিতাবৃত্তি ও শিশু পর্নোগ্রাফি বিষয়ক ঐচ্ছিক প্রোটোকল অসমর্থন করেছিলো বাংলাদেশে পর্নোগ্রাফি তুরস্কে পর্নোগ্রাফি ফিলিপাইনে পর্নোগ্রাফি ভুটানে পর্নোগ্রাফি Hacker defaces Supreme Court website, Express Tribune Ban porn or else: Hacker penetrates PTA site PTA approved: Over 1,000 porn sites blocked in Pakistan "Objectionable content: ISPs ordered to block 400,000 pornographic websites"। pakistanpressfoundation.org। জানুয়ারি ২৬, ২০১৬।  Smutty DVD sales go up as porn sites go down "Pakistan tops list of most porn-searching countries: Google"। জানুয়ারি ১৮, ২০১৫।  Crilly, Rob (৭ মার্চ ২০১২)। "Pakistan children 'grow up faster than others because of spicy food'"। Islamabad: The Telegraph। সংগ্রহের তারিখ ১৫ জুলাই ২০১২। For now, that means child sex abuse and pornography are not covered by Pakistan's criminal law.
আচিন জেলা

আচিন জেলা (পশতু: اچين ولسوالۍ) পাকিস্তান সীমান্তে, আফগানিস্তানের দক্ষিণাঞ্চীয় নানগারহার প্রদেশে অবস্থিত একটি জেলা। এর জনসংখ্যার ১০০% পশতু। আচিন,অন্যতম বৃহত্তর পশতু গোত্র শিনওয়ারী গোত্রের আদীনিবাস। এটা ১৯৮০ সালে সোভিয়েত দখলদারিত্বের সময় মুজাহিদীনের দুর্গ ছিল। ২০১৫ থেকে এটা আইএসআইএল এর আফগানিস্তান শাখার ঘাঁটি। এপ্রিল ২০১৭ নানগারহার বিমান হামলার সময়,যুক্তরাষ্ট্র বিমান বাহিনী আচিন জেলায় আইএসআইএস অধিভুক্ত সুড়ঙ্গ লক্ষ্য করে এমওএবি ফেলেছিল এবং বিবরন মতে প্রচুর জঙ্গি হত্যা করেছিল। আচিনে প্রাথমিক বৈধ শস্য হল গম।অন্য আয়কারী কাজ হল জ্বালানীকাঠ সংগ্রহ ও বিক্রয় এবং শারীরিক শ্রম। জেলাটিতে তামাকও জন্মে। ২০০১ সালে, ইউএনডিসিপি আচিনে ১৩০ টি পপি ঊৎপাদনকারী গ্রাম নথিভুক্ত করে,যা একে পূর্ব আফগানিস্তানের সবচেয়ে বড় আফিম উৎপাদনকারী জেলাতে পরিনত করে। "UNHCR District Profile" (পিডিএফ)। Aims.org.af। ২০০২-০৭-০২। ২০০৫-১০-২৭ তারিখে মূল (PDF) থেকে আর্কাইভ করা। সংগ্রহের তারিখ ২০০৬-০৭-০৬।  "U.S. Bombs, Destroys Khorasan Group Stronghold in Afghanistan" (সংবাদ বিজ্ঞপ্তি)। United States Central Command। ২০১৭-০৪-১৩। সংগ্রহের তারিখ ২০১৭-০৪-১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mashal, Mujib; Abed, Fahim (২০১৭-০৪-১৪)। "'Mother of All Bombs' Killed Dozens of Militants, Afghan Officials Say"। The New York Times। সংগ্রহের তারিখ ২০১৭-০৪-১৪।  "Ministry of Rural Rehabilitation and Development" (পিডিএফ)। Mrrd.gov.af। ২০১০-০৩-০৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৭-০৪-১৭।  "সংরক্ষণাগারভুক্ত অনুলিপি" (পিডিএফ)। ২৭ অক্টোবর ২০০৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২ নভেম্বর ২০১৭।  আচিন এর মানচিত্র (PDF) ইউএনওডিসি ২০০৩ আফিম জরিপ (আচিনে পপি চাষের বিস্তারীত ছবি।)
ভাষা ও স্বাধীনতা আন্দোলনে স্বাধীনতা পুরস্কার বিজয়ীদের তালিকা

ভাষা ও স্বাধীনতা আন্দোলনে স্বাধীনতা পুরস্কার বাংলাদেশের ভাষা আন্দোলন ও স্বাধীনতার যুদ্ধে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের মাতৃভাষা বাংলার স্বীকৃতি লাভের বা স্বাধিকার সংগ্রামের ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৯৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৯৭ সালে প্রথমবারের মতো শহীদ ধীরেন্দ্রনাথ দত্তকে মরণোত্তর “ভাষা ও স্বাধীনতা আন্দোলনে স্বাধীনতা পুরস্কার” প্রদান করা হয়। স্বাধীনতা পুরস্কার ভাষা ও স্বাধীনতা আন্দোলনে স্বাধীনতা পুরস্কার সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ০৯ অক্টোবর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  এখানে তারিখের মান পরীক্ষা করুন: |সংগ্রহের-তারিখ= (সাহায্য); ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ১৬ অক্টোবর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।
১৯৯১ কেন্দুয়ার হিংসাত্মক ঘটনা

১৯৯১ সালে পশ্চিমবঙ্গের বিধানসভা নির্বাচনের পর ভারতের কমিউনিস্ট পার্টি (মার্ক্সবাদী) (সিপিআইএম) আশ্রিত একদল দুষ্কৃতি হাওড়া জেলার কেন্দুয়া গ্রামে ভারতীয় জাতীয় কংগ্রেসের স্থানীয় নেতা গোপাল পাত্রকে আক্রমণ করে তাঁর কব্জি ও পা কেটে নেয়। উক্ত দুষ্কৃতিরা দুই মহিলার স্তনও কেটে নিয়েছিল। পরে কংগ্রেসকে ভোট দেওয়ার জন্য সাত গ্রামবাসীর কব্জিও কেটে নেয় ওই দুষ্কৃতিরা। আমতা থানায় অভিযোগ দায়ের করা হলে দুষ্কৃতিদের গ্রেফতার করা হয়। কিন্তু তারা জামিনে ছাড়া পেয়ে যায়। আক্রান্তেরা অভিযোগ করেছিলেন, ভারতীয় জাতীয় কংগ্রেসকে সমর্থন করার জন্যই তাঁদের কব্জি কেটে নেওয়া হয়েছিল। কিন্তু কংগ্রেস তাঁদের অবহেলা করেছে। আনন্দবাজার পত্রিকা লিখেছিল, আক্রমণকারীরা তরোয়াল, লাঠি ও বর্শা নিয়ে হামলা চালায়। এফআইআর-এ ১১৯ জনের বিরুদ্ধে অভিযোগ জানানো হয়। জানা যায়, অভিযুক্তেরা তরোয়াল দিয়েই গোপাল পাত্রকে হত্যা করে এবং তারপর গ্রামের ১০০টি বাড়িতে আগুন লাগিয়ে দেয়। ২০১৬ সালে পশ্চিমবঙ্গ বিধানসভা নির্বাচনের সময় শাসকদল সর্বভারতীয় তৃণমূল কংগ্রেসের বিরুদ্ধে সিপিআইএম ও জাতীয় কংগ্রেস রাজনৈতিক জোট গঠনের পর সিপিআইএম নেতা সূর্যকান্ত মিশ্র বলেছিলেন যে, কেন্দুয়ায় কংগ্রেস নেতা গোপাল পাত্রের কব্জি কেটে নেওয়াটা ঠিক হয়নি। "Cries from 20 years ago deafen Kandua"। Times of India। মে ১, ২০১১।  "For them, election day marked a new beginning"। www.hindustantimes.com/। Hinduustan Times।  "Hands cut, now ignored"। Calcutta Telegraph। সেপ্টেম্বর ১৭, ২০১০।  "আমতার গ্রামে হামলার ঘটনায় শুনানি শুরু"। Anandabazar Patrika।  "কেন্দুয়ায় কব্জি কাটা ভুল। ভোটের টানে সূর্যের বোধোদয়"। Ebela।  আক্রান্তদের ছবি
রফিকুল ইসলাম (ভাষা কর্মী)

রফিকুল ইসলাম (১৯৫৩ - ২০১৩) হলেন বাংলাদেশের একজন ভাষা কর্মী যিনি ২১ ফেব্রুয়ারিকে আন্তর্জাতিক মাতৃভাষা দিবস হিসাবে বিশ্বব্যাপী স্বীকৃতি আদায়ের জন্য নিরলসভাবে কাজ করেছেন। মাতৃভাষার প্রতি অনবদ্য ভালোবাসা প্রদর্শন ও নিরলসভাবে এর স্বীকৃতি আদায়ে কাজ করার অনন্য সাধারণ অবদানের জন্য ২০১৬ সালে তাকে “স্বাধীনতা পুরস্কার” প্রদান করা হয়। বাংলা ভাষার মর্যাদা সারা বিশ্বে ছড়িয়ে দেয়ার অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে তাকে “মাতৃভাষায় স্বাধীনতা পুরস্কার” প্রদান করা হয়। আবদুস সালাম; আন্তর্জাতিক মাতৃভাষা দিবস; ভাষা ও স্বাধীনতা আন্দোলনে স্বাধীনতা পুরস্কার বিজয়ীদের তালিকা। "চলে গেলেন রফিকুল ইসলাম"। দৈনিক প্রথম আলো অনলাইন। ২২ নভেম্বর ২০১৩। সংগ্রহের তারিখ ০২ নভেম্বর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ০৯ অক্টোবর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  এখানে তারিখের মান পরীক্ষা করুন: |সংগ্রহের-তারিখ= (সাহায্য); ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ২৫ অক্টোবর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৭।